CELEX: 32014D0128
Language: fi
Date: 2014-03-10 00:00:00
Title: 2014/128/EU: Komission täytäntöönpanopäätös, annettu 10 päivänä maaliskuuta 2014 , valodiodeihin perustuvan lähivalomoduulin ”E-Light” hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla  ETA:n kannalta merkityksellinen teksti

11.3.2014   
            
            
               FI
            
            
               Euroopan unionin virallinen lehti
            
            
               L 70/30
            
         
      KOMISSION TÄYTÄNTÖÖNPANOPÄÄTÖS,
   annettu 10 päivänä maaliskuuta 2014,
   valodiodeihin perustuvan lähivalomoduulin ”E-Light” hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla
   (ETA:n kannalta merkityksellinen teksti)
   (2014/128/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 12 artiklan 4 kohdan,
   sekä katsoo seuraavaa:
   
               (1)
            
            
               Valmistaja Automotive Lighting Reutlingen GmbH, jäljempänä ’hakija’, toimitti 9 päivänä heinäkuuta 2013 hakemuksen valodiodeihin (LED) perustuvan lähivalomoduulin hyväksymiseksi innovatiiviseksi teknologiaksi. Hakemuksen vaatimustenmukaisuutta arvioitiin komission täytäntöönpanoasetuksen (EU) N:o 725/2011 (2) 4 artiklan mukaisesti. Tämän jälkeen hakemuksen todettiin olevan täydellinen, ja komission käytettävissä oleva hakemuksen arviointiaika alkoi sen virallista vastaanottopäivää seuraavana päivänä eli 10 päivänä heinäkuuta 2013.
            
         
               (2)
            
            
               Hakemusta on arvioitu asetuksen (EY) N:o 443/2009 12 artiklan, täytäntöönpanoasetuksen (EU) N:o 725/2011 ja asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009” (3), jäljempänä ’tekniset ohjeet’, mukaisesti.
            
         
               (3)
            
            
               Hakemus koskee LED-lähivalomoduulia ”E-Light”, joka on valon taittumiseen ja heijastumiseen perustuva valaistusteknologia. ”E-Light”-moduulissa valo, jonka pieni määrä LED-lamppuja tuottaa, keskitetään heijastamalla ja taittamalla se linssien läpi. Tämä teknologia eroaa merkittävästi siitä LED-valaistusjärjestelmästä, joka on hyväksytty ekoinnovaatioksi komission täytäntöönpanopäätöksellä 2013/128/EU (4). Olisi myös huomattava, että Automotive Lighting Reutlingen GmbH:n hakemus perustuu teknisissä ohjeissa kuvattuun yksinkertaistettuun lähestymistapaan, kun taas aiemmin hyväksytty hakemus perustui kokonaisvaltaiseen lähestymistapaan.
            
         
               (4)
            
            
               Komission mukaan hakemuksen tiedot osoittavat, että asetuksen (EY) N:o 443/2009 12 artiklassa sekä täytäntöönpanoasetuksen (EU) N:o 725/2011 2 ja 4 artiklassa tarkoitetut edellytykset ja arviointiperusteet täyttyvät.
            
         
               (5)
            
            
               Hakija on osoittanut, että ”E-Light”-moduulin osuus viitevuonna 2009 rekisteröidyissä uusissa henkilöautoissa ei ylittänyt kolmea prosenttia. Tämän tueksi hakija viittaa teknisiin ohjeisiin, joissa esitetään yhteenveto CLEPAn LightSightSafety-raportista. Hakija on käyttänyt ennalta määritettyjä toimintoja ja keskimääräisiä tietoja teknisissä ohjeissa täsmennetyn yksinkertaistetun lähestymistavan mukaisesti.
            
         
               (6)
            
            
               Hakija on teknisissä ohjeissa kuvatun yksinkertaistetun lähestymistavan mukaisesti käyttänyt halogeenivalaistusta viiteteknologiana, jolla osoitetaan ”E-Light”-moduulin kyky vähentää hiilidioksidipäästöjä.
            
         
               (7)
            
            
               Hakija on toimittanut menetelmän, jolla hiilidioksidipäästövähennyksiä voidaan testata ja joka sisältää kaavoja, jotka ovat yhdenmukaiset yksinkertaistettua lähestymistapaa koskevissa teknisissä ohjeissa kuvattujen kaavojen kanssa valaistustoimintojen osalta. Komissio katsoo, että testimenetelmällä saadaan todennettavissa ja toistettavissa olevia sekä vertailukelpoisia testituloksia ja että sillä voidaan osoittaa innovatiivisesta teknologiasta saatava hiilidioksidipäästöhyöty reaaliolosuhteita vastaavalla ja tilastollisesti merkittävällä tavalla täytäntöönpanoasetuksen (EU) N:o 725/2011 6 artiklan mukaisesti.
            
         
               (8)
            
            
               Tätä taustaa vasten komissio katsoo, että hakija on osoittanut riittävällä tavalla, että innovatiivisen teknologian avulla saavutettava vähennys on vähintään 1 g CO2/km.
            
         
               (9)
            
            
               Koska valaistuksen aktivointia lähivaloissa ei vaadita Euroopan parlamentin ja neuvoston asetuksessa (EY) N:o 715/2007 (5) ja komission asetuksessa (EY) N:o 692/2008 (6) tarkoitettua tyyppihyväksyntätestiä varten hiilidioksidipäästöjen osalta, komissio katsoo, että kyseessä olevat valaistustoiminnot eivät kuulu standarditestisyklin piiriin.
            
         
               (10)
            
            
               Kyseiset valaistustoiminnot on aktivoitava ajoneuvon turvallisen toiminnan varmistamiseksi, joten aktivointi ei riipu kuljettajan tekemästä valinnasta. Tämän vuoksi komissio katsoo, että vastuun hiilidioksidipäästöjen vähenemisestä LEDien käytön seurauksena olisi kuuluttava valmistajalle.
            
         
               (11)
            
            
               Komissio katsoo, että todentamisraportin on laatinut itsenäinen ja sertifioitu elin FAKT S.r.l. ja että raportissa tuetaan hakemuksen päätelmiä.
            
         
               (12)
            
            
               Tätä taustaa vasten komissio katsoo, että kyseessä olevan innovatiivisen teknologian hyväksymistä ei pitäisi vastustaa.
            
         
               (13)
            
            
               Komission täytäntöönpanoasetuksen (EU) N:o 725/2011 11 artiklan 1 kohdan mukaisesti valmistajan, joka hiilidioksidipäästötavoitteensa täyttääkseen haluaa hyötyä keskimääräisten hiilidioksidipäästöjen vähenemisestä, joka saavutetaan tällä päätöksellä hyväksytyn innovatiivisen teknologian käytöllä, olisi mainittava tämä päätös hakemuksessaan, jolla se hakee EY:n tyyppihyväksyntätodistusta asiaa koskeville ajoneuvoille,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään LED-lähivalomoduuli ”E-Light”, joka on tarkoitettu käytettäväksi M1-luokan ajoneuvoissa, asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi.
   2.   Edellä 1 kohdassa tarkoitetun LED-lähivalomoduulin ”E-Light” käytön ansiosta saavutetut hiilidioksidipäästöjen vähennykset on määritettävä käyttäen liitteessä vahvistettua menetelmää.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 10 päivänä maaliskuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 140, 5.6.2009, s. 1.
   
      (2)  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä (EUVL L 194, 26.7.2011, s. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Komission täytäntöönpanopäätös 2013/128/EU, annettu 13 päivänä maaliskuuta 2013, valodiodien käytön hyväksymisestä M1-luokkaan kuuluvien ajoneuvojen tietyissä valaisutoiminnoissa innovatiivisena teknologiana henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 70, 14.3.2013, s. 7).
   
      (5)  Euroopan parlamentin ja neuvoston asetus (EY) N:o 715/2007, annettu 20 päivänä kesäkuuta 2007, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta (EUVL L 171, 29.6.2007, s. 1).
   
      (6)  Komission asetus (EY) N:o 692/2008, annettu 18 päivänä heinäkuuta 2008 moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).
   
      LIITE
      
         MENETELMÄ HIILIDIOKSIDIPÄÄSTÖVÄHENNYKSEN MÄÄRITTÄMISEKSI KÄYTETTÄESSÄ LED-LÄHIVALOMODUULIA ”E-LIGHT” M1-LUOKAN AJONEUVOSSA
      
      1.   Johdanto
      
      Jotta voidaan määrittää hiilidioksidipäästövähennykset, jotka saadaan aikaan käytettäessä LED-lähivalomoduulia ”E-Light” M1-luokan ajoneuvossa, on tarpeen määritellä seuraavat:
      
                  a)
               
               
                  testiolosuhteet;
               
            
                  b)
               
               
                  testimenetelmä;
               
            
                  c)
               
               
                  CO2-vähennyksen laskukaava;
               
            
                  d)
               
               
                  keskihajonnan laskukaava;
               
            
                  e)
               
               
                  CO2-vähennyksen määrittäminen tyyppihyväksyntäviranomaisten antamaa todistusta varten.
               
            2.   Testiolosuhteet
      
      UNECEn säännön nro 112 (1) (epäsymmetrisen lähivalon tai kaukovalon aikaansaavien, hehkulampuilla ja/tai LED-moduuleilla varustettujen moottoriajoneuvojen ajovalaisimien tyyppihyväksyntää koskevat yhdenmukaiset vaatimukset) vaatimuksia sovelletaan. Tehonkulutuksen määrittämiseksi viitataan UNECEn säännön nro 112 6.1.4 kohtaan sekä UNECEn säännön nro 112 liitteessä 10 olevaan 3.2.1 ja 3.2.2 kohtaan.
      Lisäksi testilaitteistoa lämmitetään 30 minuutin ajan syöttämällä testilaitteistoon 0,78 A:n virta, kun jännite on 13,4 V. Testilaitteisto koostuu LED-lampun elektronisesta ohjausyksiköstä (ECU) ja lähivalomoduulista.
      3.   Testimenetelmä
      
      Mittaukset on tehtävä kuvan 1 mukaisesti. Seuraavia laitteita on käytettävä:
      
                  —
               
               
                  Kaksi digitaaliyleismittaria, joista toisella mitataan tasavirta ja toisella tasajännite.
               
            
                  —
               
               
                  Teholähde.
               
            
         
      
         Kuva
      
      
         Testiasetelma (A on ampeerimittari, LED ECU on LED-lampun elektroninen ohjausyksikkö)
      
      Yhteensä kymmenen mittausta on tehtävä seuraavilla jännitteillä: 9,0 V; 10,0 V; 11,0 V; 12,0 V; 13,0 V; 13,2 V; 13,4 V; 14,0 V; 15.0 V; 16.0 V (joista 13,2 V ja 13,4 V ovat tyypillisiä jännitearvoja henkilöautoissa).
      Kunkin jännitteen osalta on mitattava virta.
      Tarkat säädetyt jännitteet ja mitattu virta on kirjattava neljän desimaalin tarkkuudella.
      4.   Laskentakaavat
      
      CO2-vähennys ja raja-arvon 1 g CO2/km täyttyminen määritetään seuraavien vaiheiden avulla:
      
                  Vaihe 1
               
               
                  :
               
               
                  Lasketaan tehonsäästö;
               
            
                  Vaihe 2
               
               
                  :
               
               
                  Lasketaan CO2-vähennys;
               
            
                  Vaihe 3
               
               
                  :
               
               
                  Lasketaan tilastollinen virhe CO2-vähennykselle;
               
            
                  Vaihe 4
               
               
                  :
               
               
                  Todennetaan kynnysarvo.
               
            4.1   Tehonsäästön laskeminen
      
      Käytetty teho on kussakin 10 mittauksessa laskettava kertomalla säädetty jännite mitatulla virralla. Tulokseksi saadaan 10 arvoa. Kukin arvo on ilmaistava neljän desimaalin tarkkuudella. Tämän jälkeen on laskettava käytetyn tehon keskiarvo, joka on 10 tehoarvon summa jaettuna 10:llä.
      Tehonsäästö on laskettava seuraavalla kaavalla:
      Kaava 1 
      jossa:
      
                  ΔP
               
               
                  :
               
               
                  tehonsäästö watteina
               
            
                  Pbaseline
                  
               
               
                  :
               
               
                  verrokin teho, joka on 137 W
               
            
                  Peco-innovation
                  
               
               
                  :
               
               
                  ekoinnovaation käytetyn tehon keskiarvo watteina.
               
            4.2   CO2-vähennyksen laskeminen
      
      Ekoinnovaatiosta saatava CO2-vähennys lasketaan seuraavilla kaavoilla:
      
                   
               
               
                  Bensiinikäyttöinen ajoneuvo:
                  Kaava 2 
               
            
                   
               
               
                  Dieselkäyttöinen ajoneuvo:
                  Kaava 3 
               
            Näissä kaavoissa CO2 on CO2-vähennys (g CO2/km).
      Kaavojen 2 ja 3 syöttötiedot ovat seuraavat:
      
                  ΔP
               
               
                  :
               
               
                  watteina ilmaistu tehonsäästö, joka on tulosta vaiheesta 1
               
            
                  UF
               
               
                  :
               
               
                  käyttötekijä, joka on 0,33 lähivalolampussa
               
            
                  v
               
               
                  :
               
               
                  NEDC:n keskimääräinen ajonopeus, joka on 33,58 km/h
               
            
                  VPe-P
                  
               
               
                  :
               
               
                  bensiinikäyttöisten ajoneuvojen hyötytehon kulutus, joka on 0,264 1/kWh
               
            
                  VPe-D
                  
               
               
                  :
               
               
                  dieselkäyttöisten ajoneuvojen hyötytehon kulutus, joka on 0,22 1/kWh
               
            
                  ηΑ
               
               
                  :
               
               
                  vaihtovirtageneraattorin hyötysuhde, joka on 0,67
               
            
                  CFP
                  
               
               
                  :
               
               
                  bensiinin muuntokerroin, joka on 2 330 g CO2/l
               
            
                  CFD
                  
               
               
                  :
               
               
                  dieselin muuntokerroin, joka on 2 640 g CO2/l
               
            4.3   Tilastollisen virheen laskeminen CO2-vähennykselle
      
      Tilastollinen virhe CO2-vähennykselle on määritettävä kahdessa vaiheessa. Ensimmäisessä vaiheessa tehon virhearvo on määritettävä keskihajontana, joka vastaa 68 prosentin luotettavuusväliä.
      Määrittämisessä käytetään kaavaa 4.
      Kaava 4 
      jossa:
      
                  
                     
               
               
                  :
               
               
                  keskihajonta aritmeettisesta keskiarvosta [W]
               
            
                  xi
                  
               
               
                  :
               
               
                  mittausarvo [W]
               
            
                  
                     
               
               
                  :
               
               
                  aritmeettinen keskiarvo [W]
               
            
                  n
               
               
                  :
               
               
                  mittausten lukumäärä, joka on 10.
               
            Tämän jälkeen virhe CO2-vähennykselle on määritettävä käyttäen virheen kasautumislakia kaavan 5 mukaisesti.
      Kaava 5 
      jossa:
      
                  ΔCco2
                  
               
               
                  CO2-vähennyksen keskimääräinen kokonaisvirhe ()
               
            
                  ∂ CCO2
                     /∂P
               
               
                  lasketun CO2-vähennyksen herkkyys suhteessa syöttöarvoon xi
                  
               
            
                  ePi
                  
               
               
                  syöttöarvon virhe (W)
               
            Kaavan 2 korvaaminen kaavassa 5 johtaa bensiinikäyttöisten ajoneuvojen osalta seuraavaan:
      Kaava 6 
      jossa:
      
                  ΔCco2
                  
               
               
                  :
               
               
                  virhe CO2-vähennyksessä (g CO2/km)
               
            
                  eP
               
               
                  :
               
               
                  virhe tehonkulutuksessa (W).
               
            Kaavan 2 korvaaminen kaavassa 5 johtaa dieselkäyttöisten ajoneuvojen osalta seuraavaan:
      Kaava 7 
      jossa:
      
                  ΔCco2
                  
               
               
                  :
               
               
                  virhe CO2-vähennyksessä (g CO2/km)
               
            
                  eP
               
               
                  :
               
               
                  virhe tehonkulutuksessa (W).
               
            4.4   Kynnysarvon todentaminen
      
      Kynnysarvo todennetaan kaavalla 8. Vähimmäiskynnysarvo on 1,0 g CO2/km.
      Kaava 8 
      jossa:
      
                  MT
               
               
                  :
               
               
                  vähimmäiskynnysarvo (g CO2/km)
               
            
                  CCO2
                     
                  
               
               
                  :
               
               
                  CO2-kokonaisvähennys, joka on ilmoitettava 4 desimaalin tarkkuudella
               
            
                  
                     
               
               
                  :
               
               
                  CO2-vähennyksen keskimääräinen kokonaisvirhe (g CO2/km), joka on ilmoitettava 4 desimaalin tarkkuudella.
               
            5.   Tyyppihyväksyntäasiakirjoihin lisättävä ekoinnovaatiokoodi
      
      Euroopan parlamentin ja neuvoston direktiivin 2007/46/EY (2) liitteiden I, VIII ja IX mukaisen asiaa koskevissa tyyppihyväksyntäasiakirjoissa käytettäväksi tarkoitetun yleisen ekoinnovaatiokoodin määrittämiseksi tällä päätöksellä hyväksytyn innovatiivisen teknologian koodi on ”5”.
      Esimerkiksi Saksan tyyppihyväksyntäviranomaisen sertifioiman ekoinnovaation aikaansaamien vähennysten osalta ekoinnovaatiokoodi on ”e1 5”.
      
         (1)  E/ECE/324/Rev.2/Add.111/Rev.3 - E/ECE/TRANS/505/Rev.2/Add.111/Rev.3, 9.1.2013.
      
         (2)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).